CELEX: 32007R0652
Language: et
Date: 2007-06-08 00:00:00
Title: Komisjoni määrus (EÜ) nr 652/2007, 8. juuni 2007 , teatavate kaupade klassifitseerimise kohta kombineeritud nomenklatuuris

14.6.2007   
            
            
               ET
            
            
               Euroopa Liidu Teataja
            
            
               L 153/6
            
         
      KOMISJONI MÄÄRUS (EÜ) nr 652/2007,
   8. juuni 2007,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osundatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kaupade kombineeritud nomenklatuuri klassifitseerimise üldreeglid. Need reeglid kehtivad ka mis tahes muu nomenklatuuri suhtes, mis põhineb kas täielikult või osaliselt kombineeritud nomenklatuuril või mis lisab sellele mis tahes täiendava alajaotise, ja mis on kehtestatud ühenduse erisätetega selleks, et kohaldada kaubavahetusega seotud tariifi- või muid meetmeid.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi all, lähtuvalt 3. veerus esitatud põhjendustest.
            
         
               (4)
            
            
               On asjakohane sätestada, et liikmesriikide tolliasutuste väljastatavale siduvale tariifiinformatsioonile nomenklatuuri kaupade klassifitseerimise kohta, mis ei ole käesoleva määrusega kooskõlas, võib siduva tariifiinformatsiooni valdaja tugineda veel kolme kuu vältel, vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi all.
   Artikkel 2
   Liikmesriikide tolliasutuste väljastatavale siduvale tariifiinformatsioonile, mis ei ole käesoleva määrusega kooskõlas, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu jooksul.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. juuni 2007
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1. Määrust on viimati muudetud määrusega (EÜ) nr 580/2007 (ELT L 138, 30.5.2007, lk 1).
   
      (2)  EÜT L 302, 19.10.1992, lk 1. Määrust on viimati muudetud määrusega (EÜ) nr 1791/2006 (ELT L 363, 20.12.2006, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  1
               
               
                  2
               
               
                  3
               
            
                  
                              1.
                           
                           
                              Teatava mobiiltelefonimudeli imitatsioon (nn „mock-up” (lihtsustatud mudel)).
                              Toode on valmistatud peamiselt plastist. Sellel ei ole elektroonilisi komponente.
                              Selle suurus, kuju ja mass on samad kui ehtsal mobiiltelefonimudelil.
                              Toode on varustatud nuppudega, millele vajutades tekib ehtsatele nuppudele vajutamise tunne.
                           
                        
               
                  3926 90 97
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 3926, 3926 90 ja 3926 90 97 sõnastusega.
                  Oma konstruktsiooni ja asjaolu tõttu, et sellel puuduvad mobiiltelefoni funktsioonid, ei kuulu toode rubriiki 8517.
                  Kuigi toode on teatava mobiiltelefonimudeli imitatsioon, mis on varustatud ehtsa mobiiltelefoni tunde andvate nuppudega, ei ole tootel kõnealuse mudeli muid iseärasusi ega omadusi. Selle peamine ülesanne on näidata, kuidas teatav mobiiltelefon välja näeb. Seepärast ei kuulu toode rubriiki 9023.
                  Toode tuleb klassifitseerida vastavalt koostismaterjalile (plast).
               
            
                  
                              2.
                           
                           
                              Niinimetatud „isetäituv madrats” väljas kasutamiseks, järgmiste mõõtudega: pikkus 185 cm, laius 66 cm ja kõrgus 3,8 cm.
                              Toote pealispind on sünteeskiust riidest, mille sisekülg on kaetud plastiga. Selle sees on avatud pooridega vahtpolüuretaankiht paksusega umbes 3,5 cm.
                              Toote välispind tugevdab hõõret muude esemetega (nt magamiskotiga) ning on vastupidav, mustuse-, niiskuse- ja torkekindel.
                              Madrats on varustatud ventiiliga, mis madratsi lahtirullimisel laseb õhu sisse ja kokkurullimisel välja.
                           
                        
               
                  6306 40 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 6306 ja 6306 40 00 sõnastusega.
                  Oma objektiivsete näitajate (hõõre, mustusekindlus, vastupidavus) ja asjaolu tõttu, et see on mõeldud väljas kasutamiseks, kuulub toode matkatarvete hulka.
                  Toode ei kuulu 94. gruppi, kuna see on täispuhutav madrats (vaata 94. grupi märkus 1 a)).
                  Toode tuleb tekstiilmaterjalist õhkmadratsina, mis kuulub matkatarvete hulka, klassifitseerida alamrubriiki 6306 40 00.
               
            
                  
                              3.
                           
                           
                              Katamaraani tüüpi laev, mis on ette nähtud reisijateveoks.
                              Laeva pikkus on umbes 49 meetrit ja maksimaalne kiirus 34 sõlme (umbes 63 km/h). See võib vedada kuni 600 reisijat.
                              See on ette nähtud sõitmiseks jõgedel, lehtersuudmetes ja rannikuvetes. Ta on siiski konstrueeritud nii, et võib sõita ka merel, kuid ilma reisijateta.
                              See ei ole konstrueeritud reisijateveoks üle 20 meremiili (umbes 37 km) kaldast.
                           
                        
               
                  8901 10 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 8901, 8901 10 ja 8901 10 90 sõnastusega.
                  Katamaraan on laev, mis on ette nähtud reisijateveoks jõgedel, lehtersuudmetes ja rannikuvetes. Kuna see on konstrueeritud reisijateveoks teatud kauguseni kaldast, ei saa see laev olla reisijateveoks merel. Järelikult ei või toodet käsitada merelaevana (vt grupi 89 lisamärkus 1).
               
            
                  
                              4.
                           
                           
                              Peamiselt plastist tehtud jalgpallistaadioni vähendatud suurusega (mõõtkavas) mudel kiudplaadist alusel.
                              Sellel ei ole liikuvaid osi.
                           
                        
               
                  9503 00 95
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 9503 00 ja 9503 00 95 sõnastusega.
                  Kõnealust toodet ei või klassifitseerida rubriiki 9023, sest see ei ole mõeldud demonstratsiooniks.
                  Toodet ei või klassifitseerida koostismaterjali järgi, kuna see on meelelahutuslikul otstarbel kasutatav vähendatud suurusega (mõõtkavas) mudel ning kuulub rubriiki 9503. Sellised mudelid võivad olla mittetöötavad või ette nähtud üksnes näitusele või vaatamiseks ega pea olema kavandatud mängimiseks.